संगीत के ताजातरीन दौर में स्टोरी टेलिंग भुला दी गई है। ऑसम रिकॉर्ड्स ने म्युजिक में ''साया'' के जरिए स्टोरी टेलिंग की भुला दी गई विधा को फिर से जिंदा करने की कोशिश की है। संगीत का रूह और रोमांस से करीबी रिश्ता होता है। मौका वैलेंटाइन डे का है तो कंपनी ने शुरूआत रुहानी रोमांटिक सांग 'साया' से की है। गाने का वीडियो बिग बॉस फेम टीवी एक्टर सुयश राय और राघवी विरमानी पर फिल्माया गया है। लेखन राघवी का शौक है और वो ऑंत्रप्रेन्योर हैं। आवाज सुयश राय की है। गीत के बोल सुश और आशुतोष रिशी के हैं। वीडियो का डायरेक्शन आशीष राय-बंटी ने किया है।